turjo4nis/wikipedia-bn-dump-20250701 huggingface dataset:
ফজলে হক খায়রাবাদি

ফজলে হক খায়রাবাদি (১৭৯৭ – ১৮৬১) ছিলেন ১৮৫৭ সালের সিপাহি বিদ্রোহের একজন প্রধান ব্যক্তি। তিনি একজন দার্শনিক, লেখক, কবি, ধর্মীয় পণ্ডিত ছিলেন। ১৮৫৭ সালে ইংরেজদের বিরুদ্ধে জিহাদের ফতোয়া দেয়ার কারণে তাঁকে শহিদ করা হয়।

জীবন
ফজলে হক খয়রাবাদি লক্ষ্ণৌর প্রধান বিচারক ছিলেন। ১৮৫৭ সালে সিপাহি বিদ্রোহ ব্যর্থ হওয়ার পর তাকে গ্রেপ্তার করা হয়। বিদ্রোহে উৎসাহ প্রদান ও নেতৃত্বের জন্য তাকে দোষী সাব্যস্ত করা হয়। তিনি নিজেই তার পক্ষে কথা লড়াই করেন। মিথ্যা বলতে পারবেন না উল্লেখ করে ম্যাজিস্ট্রেটের সামনে তিনি তার ফতোয়া দেয়ার কথা স্বীকার করেন। তাকে যাবজ্জীবন কারাদন্ড দিয়ে কালাপানি পাঠানো হয় এবং অযোধ্যা আদালতের বিচারিক কমিশনার কর্তৃক তার সম্পদ বাজেয়াপ্ত করা হয়। ১৮৫৯ সালে ৮ অক্টোবর তিনি আন্দামান পৌছান।

তার পুত্র আবদুল হক রাণী ভিক্টোরিয়ার কাছে আবেদন ও তারপর ক্ষমা ঘোষণার মাধ্যমে পিতার মুক্তির আদেশ জারি করাতে সক্ষম হন। লিখিত মুক্তিনামাসহ তিনি ১৮৬১ সালের ১৩ ফেব্রুয়ারি পোর্ট ব্লেয়ার পৌছান। কিন্তু এসময় অনেক দেরি হয়ে যায়। তিনি পৌছার পর একটি জানাজা দেখতে পান এবং জানতে পারেন যে তার পিতা মৃত্যুবরণ করেছেন।

ইসলামি ধর্মতত্ত্বের পণ্ডিত হলেও ফজলে হক খায়রাবাদি একজন সাহিত্যিক ব্যক্তি ছিলেন, বিশেষত উর্দু, আরবি ও ফারসি ভাষায়। মির্জা গালিবের অনুরোধে তিনি তার প্রথম দিওয়ান সম্পাদনা করেন। পান্ডিত্যের জন্য তাকে আল্লামা বলা হত এবং একজন মহান সুফি হিসেবে তাকে সম্মান করা হয়। তাকে ইমাম হিকমত ও কালাম (যুক্তি, দর্শন ও সাহিত্যের ইমাম) হিসেবেও সম্বোধন করা হয়। ফতোয়া প্রদানের চূড়ান্ত কর্তৃপক্ষ হিসেবে তাকে বিবেচনা করা হত।

ফজলে হক খায়রাবাদি বুদ্ধিদীপ্তিক ব্যক্তি ছিলেন। মির্জা গালিব ও সমসাময়িক অন্যান্য খ্যাতনামা কবি, লেখক ও বুদ্ধিজীবিদের সাথে তার শাণিত কথোপকথনের বেশ কিছু গল্প রয়েছে।

আজাদী আন্দোলনে ফজলে হক খায়রাবাদি 
ইমামে আহলে সুন্নাত আল্লামা ফজলে হক খায়রাবাদী  ১৮৫৭ সালের সিপাহী বিপ্লবের প্রাক্কালে ইংরেজ বিরােধী ফতােয়া দেওয়ার অভিযােগে আন্দামান দ্বীপে নির্বাসিত হয়েছিলেন। সে দ্বীপে তাকে যেভাবে নির্যাতন করা হয়েছিল তার এক হৃদয় বিদারক বর্ণনা এবং উপ মহাদেশে ইংরেজদের ইসলাম বিরােধী কার্যকলাপের এক বাস্তব চিত্র তুলে ধরে সাথে থাকা কাপনের কাপড়ে কয়লা দিয়ে তিনি এক কিতাব লিখেছিলেন। অবশেষে সারা দুনিয়া ব্যাপী বিশ্বখ্যাত এ জ্ঞান সাধকের কারা নির্যাতনের প্রতিবাদ ও আল্লামা খায়রাবাদী (রাহঃ) এর জ্ঞান প্রতিভার প্রতি আকৃষ্ট ঊর্ধ্বতন এক ইংরেজ কর্মকর্তার জোর তদবিরে কয়েক বছর পর তাকে বৃটেনের প্রিভি কাউন্সিল মুক্তির নির্দেশ দিতে বাধ্য হয়। এ মুক্তির নির্দেশ নামা নিয়ে খায়রাবাদী  এর ছেলে যখন আন্দামানে গিয়ে উপস্থিত হলেন, দেখলেন আন্দামানবাসীরা একটি জানাজার নামাজে মিলিত হচ্ছেন।উক্ত জানাজায় শরীক হয়ে জানতে পারলেন এটা তার পিতা বিশ্বখ্যাত জ্ঞান সাধক আল্লামা খায়রাবাদী 'র জানাজা।অবশেষে এক হৃদয় বিদারক ঘটনা অবতারণার পর পিতার কাফনে লিখিত কিতাব খানি নিয়ে দেশে ফিরতে হয়েছিল তাকে। আল্লামা ফজলে হক খায়রাবাদী’র শত শত কিতাবের মধ্যে এটিও একটি আলােড়ন সৃষ্টিকারী কিতাব যাতে ব্রিটিশ শাসনের বাস্তব চিত্র ফুটে উঠেছে।

তথ্যসূত্র

মুসলিম পণ্ডিত
সুফি ধর্মীয় নেতা
সুন্নি সুফি
ভারতীয় সুফি
উত্তর প্রদেশের ব্যক্তি
১৭৯৭-এ জন্ম
১৮৬১-এ মৃত্যু
ব্রিটিশ ভারতে কারাবন্দী ও শাস্তিপ্রাপ্ত
১৮৫৭-এর সিপাহী বিদ্রোহ
মাতুরিদি ব্যক্তি
১৯শ শতাব্দীর ইসলামের মুসলিম পণ্ডিত
ব্রিটিশ ভারতের বন্দি ও আটক
ভারতীয় সুন্নি মুসলিম পণ্ডিত
হানাফী ব্যক্তি
হিস্টামিন

হিস্টামিন হল এক ধরনের প্রাণীজ অ্যামিন, যার রাসায়নিক নাম বিটা ইমিডাজ্যিল এসিটাইলকোলিন (Beta-imidazoyl acetylcholine) বা  বিটা ইমিডাজ্যিল ইথাইল এমিন (Beta-imidazoyl ethyl amine)। মূলত, হিস্টামিন সকল স্তন্যপায়ী কলায় উপস্থিত থাকে এবং শরীরের রোগ প্রতিরক্ষা ব্যবস্থায়, শারীরবৃত্তীয় ক্রিয়া নিয়ন্ত্রণে এবং নিউরোট্রান্সমিটার হিসেবে কাজ করে থাকে। এটা কার্যত প্রাণীর শরীরের সকল কোষে পাওয়া যায়। এছাড়াও নতুন গবেষণায় জানা যায় হিস্টামিন সাদা রক্ত কোষের কেমোটেক্সিসে (chemotaxis) একটি গুরুত্বপূর্ণ ভূমিকা পালন করে। হিস্টামিনের এক ধরনের সমাণু (H1) চুলকানি ও অন্যান্য এলার্জিক প্রতিক্রিয়ার জন্য দায়ী, আর  এক ধরনের সমাণু (H2) পাকস্থলীর পাচক অ্যাসিড নিঃসরন নিয়ন্ত্রণ করে।

নামকরণ 
ল্যাটিন হিস্টোস (Histos) শব্দটির অর্থ প্রাণী কলা বা শরীরের টিস্যু এবং আয়ামিন (Amine) শব্দটি বোঝায় প্রাণীজ এমিন যা তৈরি হয় প্রাণী কলায়।

রসায়ন 
হিস্টামিন, একটি জীবজনিত এমিন, যা তৈরি হয় একটি ইমিডাজল (imidazole) বিষমচক্রের সাথে ইথাইল এমিন (ethanamine) সংযুক্ত হয়ে। শারীরবৃত্তীয় দৃষ্টিকোণ থেকে এটি একটি অটাকয়েড (Autacoid) এবং কেন্দ্রীয় স্নায়ুতন্ত্রের মধ্যে থেকে নিউরোট্রান্সমিটার হিসেবে কাজ করে। এটা অ্যামিনো এসিড হিস্টিডিন (histidine) থেকে উৎপাদিত হয়।  ঔষধ হিসেবে হিস্টামিনের ব্যবহার খুবই সীমিত, কিন্তু যেহেতু এটি চুলকানি ও অন্যান্য এলার্জিক প্রতিক্রিয়া এবং পাকস্থলীর পাচক অ্যাসিড নিঃসরনে ভূমিকা পালন করে সেহেতু যে সমস্ত ঔষধ হিস্টামিন প্রতিরোধী তাদের ব্যবহার করে চুলকানি ও অন্যান্য এলার্জিক প্রতিক্রিয়া এবং পাকস্থলীর পাচক অ্যাসিড নিঃসরন নিয়ন্ত্রণ করা যায়। এ কারণে  যে সমস্ত ঔষধ হিস্টামিন প্রতিরোধী তারা ঔষধ বিজ্ঞানে গুরুত্বপূর্ণ।

সংশ্লেষণ 
হিস্টামিন সংশ্লেষিত হয় অপরিহার্য অ্যামিনো এসিড হিস্টিডিন (Histidine) থেকে এনজাইম এল-হিস্টিডিন ডিকার্বোক্সিলেজ (L-histidine Decarboxylase) এর প্রভাবন  দ্বারা।

ইতিহাস
Windaus এবং Vogt ১৯০৭ সালে প্রথম সংশ্লেষণ দ্বারা হিস্টামিন সংশ্লেষণ করেন, তখনও হিস্টামিন যে জীবিত প্রাণী দেহে পাওয়া যায় তা আবিষ্কৃত হয়নি। ১৯১০ সালে Barger এবং Dale প্রথম ইস্ট থেকে হিস্টামিন নিষ্কাশন করেন এবং পরবর্তীতে প্রাণীদেহে এর ভূমিকা আবিষ্কার করেন। ১৬২৭ সালে বেষ্ট ও তার সহকর্মীরা যকৃত কোষ ও ফুসফুস কোষ হতে হিস্টামিন নিষ্কাশন করেন। একই বছরে আরেকজন গবেষক লুইস প্রমাণ করেন হিস্টামিন নিঃসরণ হয় আহত টিস্যু থেকে এবং অ্যান্টিজেন অ্যান্টিবডি পারস্পরিক ক্রিয়ার মধ্যে মুক্ত হয়। এই আবিষ্কার বেশ কিছু গবেষক ও আরও গবেষণার দ্বারা সমর্থিত হয়। ১৯৪৯ সালে জোনস এবং লি হিস্টামিনের একটি সমাণু (Isomer) বিটাজোল (Betazol) সংশ্লেষন করেন এবং ঔষধ বিজ্ঞানের  দৃষ্টিকোণ থেকে এটাকে পরীক্ষা করেন।
সাম্প্রতিক বছরগুলোতে  হিস্টামিনের অণবিক গঠন নিয়ে ব্যাপক পরীক্ষা নিরীক্ষা ও পরিবর্তন সাধিত হয়েছে এবং এর ফলে প্রাপ্ত বিভিন্ন নতুন যৌগগুলো শরীরের উপর কি প্রতিক্রিয়া দেখায়, তার পরীক্ষা-নিরীক্ষা চলছে।

তথ্যসূত্র

বহিঃসংযোগ
 Histamine MS Spectrum

 Histamine bound to proteins in the PDB

ইমিডাজোল
ইথাইল অ্যামিন
শরীরততব, ঔষধ বিজ্ঞান
অ্যামাইন
অনাক্রম্যতন্ত্র
নিউরোট্রান্সমিটার
ঘুরি সাম্রাজ্য

ঘুরি রাজবংশ (; self-designation: Shansabānī) ছিল পূর্ব ইরানীয় সুন্নি মুসলিম রাজবংশ। এই রাজবংশ তাজিক বংশোদ্ভূত বলে ধারণা করা হয়। সাম্রাজ্যের সর্বোচ্চ সীমায় থাকাকালে আধুনিক আফগানিস্তান, বাংলাদেশ, ভারত, পাকিস্তান, তাজিকিস্তান, তুর্কমেনিস্তান ও ইরান এর অন্তর্ভুক্ত ছিল। ৮ম শতক থেকে শাসক হিাসাবে এবং ১১৭৫ থেকে ১২১৫ সাল পর্যন্ত এই রাজবংশ শাসন ক্ষমতায় ছিল এবং গজনভিদের উত্তরাধিকারী হয়।  ঘুরি রাজবংশের কেন্দ্র ছিল বর্তমান আফগানিস্তানের ঘুর প্রদেশ বা মান্দেশ। এটি পশ্চিমে বৃহত্তর খোরাসান এবং পূর্বে বঙ্গ পর্যন্ত পৌছেছিল। প্রথম রাজধানী ছিল ঘুরের ফিরোজকোহ। পরবর্তীতে তা হেরাতে স্থানান্তর করা হয়। এর পাশাপাশি গজনি ও লাহোরকে অতিরিক্ত রাজধানী হিসেবে ব্যবহার করা হত, বিশেষত শীতের সময়। ঘুরিরা পারস্য সংস্কৃতি ও ঐতিহ্যের পৃষ্ঠপোষক ছিলেন। এই সাম্রাজ্যই ছিল প্রথম মুসলিম সাম্রাজ্য যা বাংলা জয় করেছিল।

ঘুরিদের পর পারস্যে খোয়ারিজমীয় সাম্রাজ্য ও ভারত উপমহাদেশে দিল্লি সালতানাতে মামলুক সালতানাত ক্ষমতায় আসে।

আব্বাসি খলিফা মুতাসিম বিল্লাহ সর্বপ্রথম মামলুকদের দিয়ে একটি সামরিক ইউনিট গঠন করেন এবং তাদেরকে পারসিক ও আরবদের স্থলাভিষিক্ত করেন। তার মানে মামলুকদের রাষ্ট্রীয়ভাবে প্রতিষ্ঠা করেন আব্বাসীয় খলিফা মুসতাসিম বিল্লাহ এবং মামলুক রাজবংশের প্রতিষ্ঠাতা মুলত নাজিমুদ্দিন আইবেক। তার হাত ধরেই মামলুকরা রাষ্ট্রের কেন্দ্র বিন্দুতে চলে আসে। সাজারা তুদ দুর কেও মামলুক রাজবংশের প্রতিষ্ঠাতা বলেন অনেকে। কে আসলে মামলুক রাজবংশের প্রতিষ্ঠাতা তা বড় কথা নয়

তথ্যসূত্র

বহিঃসংযোগ
Encyclopaedia Britannica (Online Edition) – Ghurid Sultanate
Encyclopaedia Britannica (Online Edition) – Muizz-ud-Din-Muhammad a.k.a. Mohammad of Ghor
Columbia Encyclopedia (Sixth Edition) – Muhammad of Ghor
The Ghurid Rulers
The Ghurids
The Ghurids´ Firuzkuh, the summer capital of the Sultans

১২১২-এ বিলুপ্ত
ঘুরি সাম্রাজ্য
সুন্নি মুসলিম রাজবংশ
ইরানের সাম্রাজ্য ও রাজ্য
পাকিস্তানের প্রাচীন ইতিহাস
ভারতীয় উপমহাদেশে মুসলিম শাসন
আফগানিস্তানের রাজবংশ
উইন্ডোজ ৯৮

উইন্ডোজ ৯৮ (কোড নামMemphis) মাইক্রোসফটের গ্রাফিক্যাল ইউজার ইন্টারফেস অপারেটিং সিস্টেম। এ এ উইন্ডোজ ৯.x সিরিজের দ্বিতীয় সংস্করণ। এটি বাজারে ছাড়া হয় ১৫ মে, ১৯৯৮ সালে। উইন্ডোজ ৯৫ এর পরবর্তী সংস্করণ উইন্ডোজ ৯৮। এটি ১৬ বিট ও ৩২ বিটের হাইব্রিড সংস্করণ, এমএস-ডস ভিত্তিক চালু হওয়া। উইন্ডোজ ৯৮ উইন্ডোজ ৯৮ দ্বিতীয় সংস্করণ দ্বারা প্রতিস্থাপিত হয় ৫ মে, ১৯৯৯ সালে এবং পরবর্তীতে ১৪ সেপ্টেম্বর, ২০০০ সালে উইন্ডোজ মিলিনিয়াম দ্বারা। মাইক্রোসফট মূলধারার সহায়তা প্রত্যাহার করে ৩০ জুন, ২০০৩ এবং বর্ধিত সহায়তা সমাপ্তি ঘটায় ১১ জুলাই, ২০০৬। উইন্ডোজ মিলিনিয়ামের সহায়তাও একই সময়ে বন্ধ হয়ে যায়।

উন্নয়ন 
১৯৯০ এর দশকে উইন্ডোজ ৯৮ এর উন্নয়ন শুরু হয় কোড নাম মেফিস নামে পরবর্তীতে বিভিন্ন সংস্করণের পরে ১৫ ডিসেম্বর, ১৯৯৬ সালে দ্বিতীয় সংস্করণের মাধ্যমে শেষ হয়।

তথ্যসূত্র 

অপারেটিং সিস্টেম
মাইক্রোসফট উইন্ডোজ
১৯৯৯-এর সফটওয়্যার
দেবেন্দ্র নাথ আচার্য

দেবেন্দ্র নাথ আচার্য () অসমের একজন ঔপন্যাসিক, গল্পকার, কবি ও শিশু সাহিত্যিক। তিনি প্রাধানত ইতিহাসভিত্তিক উপন্যাসের রচয়িতা। তিনি জংগম নামক উপন্যাসের জন্য সাহিত্য অকাদেমি পুরস্কার লাভ করেন।

শৈশব, শিক্ষা ও কর্মজীবন
অসমের যোরহাটের নিকটবর্তী গরখীয়া দল নামক স্থানে দেবেন্দ্র নাথ আচার্যের জন্ম হয়। তার পিতার নাম নগেন্দ্র নাথ আচার্য ও মাতার নাম জয়ন্তীপ্রিয়া দেবী। গরখীয়া দল বালক প্রাথমিক বিদ্যালয়ে তার প্রথম শিক্ষাজীবন আরম্ভ হয়। ১৯৫৩ সনে যোরহাট সরকারি বালক বিদ্যালয় থেকে শিক্ষা সমাপ্ত করে ১৯৫৫ সনে গুয়াহাটির কটন কলেজ থেকে আই.এ.এস পরীক্ষায় উত্তীর্ণ হন। ১৯৫১ সনে অসম অভিযান্ত্রিক মহাবিদ্যালয়ে অধ্যাপক পদে নিযুক্ত হন। ১৯৬৩-৬৪ সন পর্যন্ত লন্ডনে সিনিয়র রিসার্চ ইঞ্জিনিয়ার রুপে কার্যনির্বাহ করেন। ১৯৬৫ সনে যোরহাট অভিযান্ত্রিক মহাবিদ্যালয়ে সহঃ অধ্যাপক হিসেবে নিযুক্ত পান। ১৯৬৮ সনে তিনি অসম কারিগরী সঞ্চালকালয়ের উপ-সঞ্চালক রুপে কার্যনির্বাহ করেন।

সাহিত্য কর্ম
অসমের ইতিহাসকে ভিত্তি করে তিনি বহুসংখ্যক উপন্যাস রচনা করেছিলেন।  

 অন্য যুগ অন্য পুরুষ (১৯৭১)
 কালপুরুষ (১৯৭৬)
 জংগম (১৯৮৩)
রক্তরাগ ( ১৯৭২)
বেকার নিকেতন(১৯৭২)
রামধেনু কার ধেনু(১৯৭২)
পল্লৱী
কবিতা কবিতা
এক তারিখ (নাটক)

সম্মান
অসম প্রকাশন পরিষদ পুরস্কার (১৯৭১ সন)
সাহিত্য অকাদেমি পুরস্কার (১৯৮১ সন)।
অসম সাহিত্য সভার প্রেমধর দত্ত সোবরণী  পুরস্কার

মৃত্যু
১৯৮১ সনের ২৯ সেপ্টেম্বর তারিখে দেবেন্দ্র নাথ আচার্যের মৃত্যু হয়। মৃত্যুর সময় তিনি অসম গ্যাস কম্পানীর জেনেরেল মেনেজার পদে নিযুক্ত ছিলেন।

তথ্যসূত্র
অর্থনৈতিক সহযোগিতা ও উন্নয়ন সংস্থা

অর্থনৈতিক সহযোগিতা ও উন্নয়ন সংস্থা (; ) অর্থনৈতিক অগ্রগতি এবং বিশ্ব বাণিজ্য উদ্দীপিত করবার জন্য ১৯৬১ সালে প্রতিষ্ঠিত ৩৬ টি দেশের একটি আন্তর্জাতিক অর্থনৈতিক সংস্থা।

সদস্য দেশ

ও.ই.সি.ডি মহাসচিবদের তালিকা 
সূত্র দেখুন।
 ১৯৪৮–১৯৫৫   রবার্ট মার্জলিন
 ১৯৫৫–১৯৬০   রেনে সার্জেন্ট
 ১৯৬০–১৯৬৯   থর্কিল কৃসটেনসেন
 ১৯৬৯–১৯৮৪   এমিয়েল্ִ ভ্যান লেন্নেপ
 ১৯৮৪–১৯৯৪   জঁন-ক্লদ পেয়ি
 ১৯৯৪  স্টাফ্ফান সহ্ִলমান (অন্তর্বর্তীকালীন)
 ১৯৯৪–১৯৯৬   জঁন-ক্লদ পেয়ি
 ১৯৯৬–২০০৬   ডোনাল্ড জনস্টন
 ২০০৬–বর্তমান  হোসে এঞ্জেল গু-ঋয়া

সূচক 
নিম্নলিখিত টেবিলটিতে ও.ই.সি.ডি সদস্য দেশগুলির বিভিন্ন তথ্য যেমন: ভৌগোলিক আয়তন, জনসংখ্যা, অর্থনৈতিক ফলন ও আয় বৈষম্য সহ বিভিন্ন যৌগিক সূচকও যেমন: মানব উন্নয়ন, রাষ্ট্র টেকসইতা, দুর্নীতির অনুভূতি, অর্থনৈতিক স্বাধীনতা, শান্তির অবস্থা, সংবাদপত্রের(অর্থাৎ প্রেসের) স্বাধীনতা তথা সদস্য রাষ্ট্রটির গণতান্ত্রিক স্তর দেখানো হয়েছে।

আরও দেখুন 
 আন্তর্জাতিক সংস্থা
 ওপেক
 জাতিসংঘ

তথ্যসূত্র

বহিঃসংযোগ 
 অফিসিয়াল ওয়েবসাইট 
 ও.ই.সি.ডি গ্রন্থাগার - গবেষণা পত্রিকা, বই তথা অন্যান্য প্রকাশনা 
 ভবিষ্যতের আন্তর্জাতিক কার্য্যক্রম 
 ও.ই.সি.ডি ফোরাম (ইংরেজি মূলপাঠ)
 ও.ই.সি.ডি-র আন্তর্জাতিক প্রোগ্রাম সংক্রান্ত প্রদর্শক নীতি 
 ও.ই.সি.ডি পরিদর্শক 
 http://www.oecd.org/statsportal/0,3352,en_2825_293564_1_1_1_1_1,00.html 
 http://www.oecd.org/pdg/ 

আন্তর্জাতিক বাণিজ্য
প্যারিস
অর্থনৈতিক বিশ্বায়ন
আন্তর্জাতিক সংগঠন
অর্থনৈতিক সহযোগিতা ও উন্নয়ন সংস্থা (ওইসিডি)
আন্তর্জাতিক অর্থনৈতিক সংস্থা
প্যারিস ভিত্তিক সংগঠন
১৯৪৮-এ প্রতিষ্ঠিত সংগঠন
জাতিসংঘ সাধারণ পরিষদের পর্যবেক্ষক
ফ্রান্স ভিত্তিক আন্তর্জাতিক সংগঠন
সূরা ফাজ্‌র

আল ফাজ্‌র () কুরআনের ৮৯তম সূরা। আল ফাজ্‌র শব্দের অর্থ ভোর। এই সূরাটি কুরআনের ৩০তম পারায় অবস্থিত। এতে ৩০টি আয়াত আছে। এই সূরাতে প্রাচীনকালের কয়েকটি অবিশ্বাসী জাতির ধ্বংস হওয়ার কাহিনী বর্ণনা করা হয়েছে। এছাড়া অর্থলিপ্সু ও নির্দয় লোকদের সমালোচনাও এই সূরায় বিদ্যমান। এখানে সৎ ও সত্যপন্থীদেরকে জান্নাতের সুসংবাদও দেয়া হয়েছে। এই সূরার শুরুতে প্রভাত বেলার শপথ করে বক্তব্য সূচনা করা হয়েছে।

নামকরণ 
সূরাটির প্রথম শব্দ 'আল ফাজ্‌র' এর নাম হিসেবে নেয়া হয়েছে। যার অর্থ হচ্ছে ভোরবেলা। উক্ত সূরাটিতে আল্লাহ পাঁচটি বস্তুর নাম উল্লেখ করে শপথ নিয়েছেন।

মূল বক্তব্য 
মৃত্যু-পরবর্তী জীবনের পুরস্কার ও শাস্তির বিষয়টি এই সূরায় প্রমাণ করা হয়েছে। মক্কার অবিশ্বাসীগণ পরকালকে অস্বীকার করত; তাই সেই সময় নাজিল হওয়া সূরাসমূহে পরকালের বাস্তবতা ও যথার্থতার পক্ষে যুক্তি পেশ করা হয়েছে। এই সূরাটিতেও বিভিন্ন ইতিহাস ও যুক্তি পেশের মাধ্যমে পরকালের বিষয়টি প্রমাণ করা হয়েছে। সূরাটির শুরুতেই কয়েকটি বিষয়ের শপথ করে জিজ্ঞাসা করা হয়েছে যে, এর মধ্যে বুদ্ধিমান মানুষদের জন্য বিবেচ্য বিষয় আছে কিনা। এখানে দিন রাতের আবর্তনের শপথ করার ব্যাখ্যা এই যে, যে স্রষ্টা একটি সুনিয়ন্ত্রিত পদ্ধতিতে দিন রাতের আবর্তন ঘটাতে সক্ষম, তার জন্য পরকাল প্রতিষ্ঠা করা এবং প্রতিফল প্রদান করা মোটেই কঠিন কিছু নয়। এর পর মানবেতিহাস থেকে আদ, সামুদ ও ফিরাউনের ধ্বংস হবার উদাহরণ দিয়ে বলা হয়েছে, যারা দুনিয়াতে বিপর্যয় সৃষ্টিকারী তাদেরকে যথাসময়ে পাকড়াও করাই আল্লাহ্‌র নীতি। এই পৃথীবিতে যার যা ইচ্ছা তা করার অধিকার নেই, বরং আল্লাহ সর্বদা নজর রেখে চলেছেন যেন এখানে বিপর্যয় সৃষ্টি না হয়; তিনি পরকালে তো বটেই, প্রয়োজনে দুনিয়ার জীবনেও শাস্তি প্রদান করে থাকেন। ন্যায়পরায়ণতার দাবী এটাই যে, ভাল এবং মন্দ উভয় রকম কাজেরই যথাযোগ্য প্রতিফল থাকা উচিত। এরপর এই সূরায় অর্থলিপ্সা ও অনাথদের প্রতি নির্দয়তার সমালোচনা করা হয়েছে। সবশেষে বলা হয়েছে, ভাল এবং মন্দ উভয় কাজেরই যোগ্য প্রতিদান পরকালে প্রদান করা হবে।

তথ্যসূত্র

বহিঃসংযোগ 

সূরা
ইসলামি পরকালবিদ্যা
আরবের গোত্র
দ্বিতীয় রামসেস
কুইচা

কুইচা () একটি ইল-প্রজাতির মাছ। Sybranchidae পরিবারের অন্তর্গত এই মাছটির বৈজ্ঞানিক নাম Monopterus cuchia। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

আঞ্চলিক নাম
অঞ্চলভেদে একে কুইচা বা কুঁইচা কুঁচে, কুঁচে মাছ, কুচিয়া, কুইচ্চা বা কুচে বাইম নামে ডাকা হয়। ময়মনসিংহে স্থানীয়ভাবে এটি কুচ্চা মাছ নামেও পরিচিত।

শারীরিক গঠন
কুঁচে মাছের দেহ লম্বা এবং নলাকার। এদের লেজ খাড়াখাড়ি ভাবে চাপা এবং প্রান্তের দিকে ক্রমশ সরু। মাছটির ত্বক স্যাঁতস্যাঁতে ও পিচ্ছিল। এদের বক্ষ, শ্রোণী, পায়ু ও পুচ্ছ পাখনা অনুপস্থিত হলেও অতি ক্ষুদ্র একটি পৃষ্ঠ পাখনা আছে। এদের একটি চোখ অন্ধ। কুঁচে মাছের শরীরের আঁইশ অতি ক্ষুদ্র, গোলাকার এবং অষ্পষ্ট; লম্বালম্বিভাবে সজ্জিত। এদের দেহ গাঢ় বাদামী রংয়ের; উদর হালকা লাল এবং পার্শ্ব রেখার উপরের অংশে ও লেজে অসংখ্য ক্ষুদ্র গোলাকার ফোঁটা থাকে। লম্বায় এরা ৬০ থেকে ৭০ সেন্টিমিটার পর্যন্ত হয়ে থাকে। এই মাছটির শারীরিক সক্ষমতা বেশ।

এই প্রাণীর পায়ু ও পুচ্ছ অনুপস্থিত। দেহের রঙ গাঢ় খয়েরি বা বাদামি। কোন পার্শ্বরেখা নেই। মাথা সম্পূর্ণ দৈর্ঘের ১১%, উচ্চতা সম্পূর্ণ দৈর্ঘের ৬.১% এবং চোখ মাথার দৈর্ঘের ৩.৩%। স্থানীয় একটি বিল থেকে ধৃত একটি কুইচা মাছের দৈর্ঘ্য পরিমাপ করা হয় ৮৩ সেন্টিমিটার (সেমি)। বেশকিছু বইপত্রে মাছটির সর্বোচ্চ দৈঘ্য ৬৬ সেমি (বাংলাদেশ ফিসারিজ ক্যাম্পাসে রেকর্ডকৃত)।

আবাস
দেশের প্রায় সব স্বাদুপানির জলাশয়েই যেমন, বিল, হাওর-বাঁওর, ডোবা নালায় এই মাছ দেখা যায়। পানির অগভীর ও তীরবর্তী অংশ ও পাড়ে মাটির গর্তে এই মাছের উপস্থিতি লক্ষ্য করা যায়। অনেক সময় এরা মাটির ওপরে এসে রোদে অবস্থানও করে। অনেক সময় পুকুর খননে মাটির অনেক গভীরেও এদের দেখা মেলে।

এই মাছটি বাংলাদেশ, ভারত, নেপাল, পাকিস্তান, মায়ানমার অঞ্চলে পাওয়া যায়।
ভারতীয় উপমহদেশের ভারত ও বাংলাদেশের পাহাড়ী অঞ্চলের অগভীর খাল, বিল, হাওড়, বাওড়, পুকুর ও মাটির গর্তে বাস করে। শুকনো মৌসুমে পুকুর কিংবা ডোবায় যখন পানি শুকিয়ে যায় তখন এরা কাদার নিচে অনেক দিন পর্যন্ত বেঁচে থাকতে পারে।

খাদ্যাভ্যাস
এর প্রধান খাদ্য বিভিন্ন প্রজাতির ছোট মাছ। এছাড়াও জলজ পোকা ও প্রাণী খায়। এরা খুব রাক্ষুসে স্বভাবের মাছ।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও আশংকাজনক বলে চিহ্নিত।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

বাংলাদেশের মাছ
ভারতের মাছ
ইল-জাতীয় মাছ
স্বাদু পানির মাছ
নেপালের মাছ
পাকিস্তানের মাছ
মিয়ানমারের মাছ
ধ্রুবজ্যোতি বরা

ধ্রুবজ্যোতি বরা (; ) অসমের একজন ঔপন্যাসিক, প্রবন্ধকার। আবার পেশাগত জীবনে তিনি চিকিৎসক ছিলেন। তার সৃষ্টি বহু সাহিত্য শিল্প-সাহিত্য অঙ্গণে অনেক প্রশংসিত হয়েছে।

কর্মজীবন
ধ্রুবজ্যোতি বরা বর্তমান যোরহাট চিকিৎসা মহাবিদ্যালয়ে অধ্যক্ষ হিসেবে কর্মরত আছেন। সাহিত্যে রয়েছে তার অসামান্য অবদান।

সাহিত্যিক অৱদান
 কথা রত্নাকর
 লোহা (১৯৮৫)
 ভোক (১৯৮৭)
 যাত্রিক আরু অন্যান্য (১৯৯৪)
 কালান্তরর গদ্য (১৯৯৭)
 ব্রণবোধ, এজাক রঙীন চরাই (১৯৯৮)
 আলোচনাত্মক গন্থ- ফরাশী বিপ্লব (১ম খণ্ড ১৯৯০, ২য় খণ্ড ১৯৯২)
 জাতীয় প্রশ্ন আরু আত্মনিয়ন্ত্রণ (১৯৯৩)
 সমকালীন টোকাবহী (১৯৯৩)
 সন্ধানর ক্ষণ (১৯৯৩)
 অর্থ
 অ’ মোর সুরীয়া মাত: আধুনিক ভাষা হিচাপে অসমীয়া ভাষার বিকাশ (১৯৯৪)
 আণ্ডারষ্টেণ্ডিং আছাম ইন দি নর্থ-ইষ্ট (১৯৯৪)
 ছ’চিয়েল এলিয়েনেশ্বন এণ্ড টেনশ্বনছ ন দি নর্থ-ইষ্ট (১৯৯৫)

পুরস্কার
উপন্যাস কালান্তরর গদ্য-এর জন্য অসম সাহিত্য সভা থেকে অম্বিকাগিরি রায়চৌধুরি পুরস্কার (২০১১ সন)
কথা রত্নাকর উপন্যাসের জন্য সাহিত্য অকাদেমি পুরস্কার (২০০৯ সন)

আরও দেখুন 
 বাংলার জন্য সাহিত্য অকাদেমি পুরস্কার বিজয়ীদের তালিকা

তথ্যসূত্র

গুয়াহাটি বিশ্ববিদ্যালয়ের প্রাক্তন শিক্ষার্থী
১৯৫৫-এ জন্ম
বাংলা ভাষায় সাহিত্য অকাদেমি পুরস্কার বিজয়ী
২০শ শতাব্দীর ভারতীয় ঔপন্যাসিক
ভারতীয় পুরুষ ঔপন্যাসিক
২০শ শতাব্দীর ভারতীয় ইতিহাসবিদ
শিলংয়ের ব্যক্তি
জীবিত ব্যক্তি
অসমীয়া সাহিত্য আকাদেমি পুরস্কার বিজয়ী
কারাভাজ্জো

মাইকেলেঞ্জেলো মেরিসাই ১৫৭১ সালের ২৯ সেপ্টেম্বর জন্মগ্রহণ করেন। কারাভাজ্জো নামে তিনি জগত বিখ্যাত হয়েছিলেন। ১৬১০ সালের ১৮ জুলাই এই মহান ইতালীয় চিত্রশিল্পী মৃত্যু বরণ করেন। কারাভাজ্জো মিলানের বিখ্যাত চিত্রশিল্পী সিমন পিটারযানোর কাছে ছবি আঁকা শিখেন। ২০ বছর বয়সে তিনি রোমে চলে যান। এসময় রোমে চিত্রশিল্পীদের ব্যাপক কদর ছিলো। প্রধানত রোমে এই সময় অনেক নতুন নতুন চার্চ তৈরি হয়। আর চার্চ গুলোকে ধর্মীয় কাহিনীর ছবি দিয়ে সাজিয়ে তোলার জন্য গুনী চিত্রশিল্পীদের অগ্রাধিকার ছিলো। এদিকে কারাভাজ্জিও ধর্মীয় কাহিনী গুলোকে নিখুঁত ভাবে ফুটিয়ে তুলতে পারতেন তার আঁকা ছবি গুলোতে। ছবি তে আলো আঁধারের সন্নিবেশ ঘটানো আর ছবি গুলোকে জীবন্ত করে তোলার অসাধারন দক্ষতা ছিলো তার। যে কারণে, তিনি সহজেই সকলের দৃষ্টি আকর্ষনে সক্ষম হন।

শৈশব কাল (১৫৭১–১৫৯২)

কারাভাজ্জো মিলান শহরে জন্মগ্রহণ করেন। বাবা ফার্মো আর্কিটেক ডেকোরেটোর হিসেবে কাজ করতেন। কারাভাজ্জিও'র মা লুসিয়া ধনী ঘরের মেয়ে ছিলেন। ১৫৭৬ এ মিলানে ভয়াবহ প্লেগ রোগের মহামারি দেখা যায় । একারণে তার পরিবার মিলান ছেড়ে চলে যায়। ১৫৭৭ এ বাবা এবং এর ৭ বছর পর ১৫৮৪ তে তার মা মারা যান।

বিখ্যাত কিছু চিত্রকর্ম

মৃত্যু
১৬১০ সালের ১৮ জুলাই কারাভাজ্জো মৃত্যু বরণ করেন।

তথ্যসূত্র

Primary sources
The main primary sources for Caravaggio's life are:
 Giulio Mancini's comments on Caravaggio in Considerazioni sulla pittura, c.1617–1621
 Giovanni Baglione's Le vite de' pittori, 1642
 Giovanni Pietro Bellori's Le Vite de' pittori, scultori et architetti moderni, 1672
All have been reprinted in Howard Hibbard's "Caravaggio" and in the appendices to Catherine Puglisi's "Caravaggio".

বহিঃসংযোগ
 Caravaggio Biography, Style and Technique
 Caravaggio, The Prince of the Night
Articles and essays
 FBI Art Theft Notice for Caravaggio's Nativity 
The Passion of Caravaggio
Deconstructing Caravaggio and Velázquez
 Interview with Peter Robb, author of M
 Compare Rembrandt with Caravaggio.
 caravaggio-foundation.org  175 works by Caravaggio
 Caravaggio, Michelangelo Merisi da Caravaggio WebMuseum, Paris webpage
 Caravaggio's EyeGate Gallery

১৫৭১-এ জন্ম
১৬১০-এ মৃত্যু
ইতালীয় চিত্রশিল্পী
ইতালীয় রোমান ক্যাথলিক
ক্যাথলিক চিত্রশিল্পী
জীবাণুদূষণে মৃত্যু
মার্ক সারমেন

মার্ক সারমেন একজন ইন্টারনেট অ্যাক্টিভিস্ট, বিশেষ করে ওপেন সোর্স সফটওয়্যার প্রসারে কাজ করছেন। এছাড়া তিনি মজিলা ফাউন্ডেশনের নির্বাহী পরিচালক। অলাভজনক সংস্থার মাধ্যমে সাধারণ মানুষদের উপকারে লাগে এমন নানা বিষয় নিয়ে কাজ করে যাচ্ছেন তিনি।

জন্ম ও শিক্ষাজীবন
মার্ক ইউনিভার্সিটি অব টরোন্টো থেকে স্নাতক সম্পন্ন করেছেন। ব্যক্তিগত জীবনে মার্ক সামাজিক উদ্যোক্তা তনয়া সারমেনকে বিয়ে করেন। এ দম্পতির দুই সন্তান। এরা হলেন ক্রিস্টান এবং ইথান।

কর্মজীবন
২০০৯ সালে সারমেন 'ফ্রি অ্যান্ড ওপেন সোর্স সফটওয়্যার ডেভলপারস ইউরোপিয়ান মিটিং' (এফওএসডিইএম) এ কীনোট স্পিকার ছিলেন। এছাড়া তিনি শাটলওর্থ ফাউন্ডেশনের ফেলো  এবং সংবাদ এবং সিদ্ধান্ত বিষয়ক সাইট রাবল ডট সিএ চালু করার ক্ষেত্রেও সহায়তা করেন। তিনি ড্যারন ওয়ার্সলারের সঙ্গে যৌথভাবে ‌'কমনস্পেস: বিয়ন্ড ভার্চুয়াল কমিউনিটি শীর্ষক লেখা লিখেছেন।

পুরস্কার ও সম্মাননা

তথ্যসূত্র

বহিঃসংযোগ 

জীবিত ব্যক্তি
১৯৬৯-এ জন্ম
উইন্ডোজ এমই

উইন্ডোজ মিলিনিয়াম বা উইন্ডোজ এমই () (এমই নামে বাজারজাতকৃত, মাইক্রোসফটের একটি গ্রাফিক্যাল অপারেটিং সিস্টেম, যেটি প্রণেতাদের কাছে ছাড়া হয় ১৯ জুন, ২০০০ বাজারে মুক্ত করা হয় ১৪ই সেপ্টেম্বর, ২০০০। এটি উইন্ডোজ ৯.x সিরিজের সর্বশেষ সংস্করণ।

উইন্ডোজ ৯৮ দ্বিতীয় সনস্করঙ্কে উইন্ডোজ এমই দ্বারা প্রতিস্থাপিত করা হয়, মূলত ব্যক্তিগত কম্পিউটার বাজার দখলের জন্য।  এর সঙ্গে ছিল ইন্টারনেট এক্সপ্লোরার ৫.৫, উইন্ডোজ মিডিয়া প্লেয়ার, নতুন মুভি মেকার সফটওয়্যার যুক্ত ছিল। মাইক্রোসফট গ্রাফিক্যাল ইউজার ইন্টারফেস-এ উন্নতি ঘটায়। উইন্ডোজ এমই-তে ইন্টারনেট এক্সপ্লোরার ৬ ও ৭, আউটলুক এক্সপ্রেস, মিডিয়া প্লেয়ার ৯ -এ হালনাগাদ করা যেত। মাইক্রোসফট ডটনেট ২ সমর্থন করত। এছাড়া, অফিস এক্সপি সমর্থন করত।

ইতিহাস 
১৯৯৮ সালে মাইক্রোসফট ঘোষণা করে, উইন্ডোজ ৯৮ এর পরে উইন্ডোজ ৯.x সিরিজে আর কোন সংস্করণ আসবে না। যাইহক, মে, ১৯৯৯ সালে মাইক্রোসফট উইন্ডোজ ৯৮ দ্বিতীয় সংস্করণ বাজারে ছাড়ে এবং তারপর মিলিনিয়াম নামে ৯.x সিরিজে আর একটি সংস্করণ বাজারে আসবে। ২০০০ সালে উইন্ডোজ মিলিনিয়াম এডিশন (উইন্ডোজ এমই) বাজারে আসে।

উন্নয়ন পর্যায়ে কমপক্ষে তিনটি বেটা সংস্করণ বাজারে ছাড়া হয়। ২৪ সেপ্টেম্বর, ১৯৯৯ সালে মাইক্রোসফট উইন্ডোজ এমই-এর বেটা ১ বাজারে ছাড়ে। ২৪ নভেম্বর, ১৯৯৯ সালে বেটা ২ বাজারে ছাড়ে, যেখানে নতুন কিছু ফিচার যুক্ত করা হয়। ১১ এপ্রিল, ২০০০ সালে বেটা ৩ ছাড়া হয়, যেটা প্রথম পূর্ণাঙ্গ সংস্করণ। ৩১ ডিসেম্বর, ২০০০ সালে সাধারনভাবে এটি মুক্তি পায়। বর্ধিত পরিসেবা বন্ধ হয় ১১ জুলাই, ২০০৬ সালে, একই দিনে উইন্ডোজ ৯৮ এবং উইন্ডোজ ৯৮ দ্বিতীয় সংস্করণও বন্ধ হয়ে যায়।

নতুন ও উন্নত বৈশিষ্ট্য

ইউজার ইন্টারফেস 
উইন্ডোজ এমই -তে ইউজার ইন্টারফেসের বিভিন্ন বিষয়ে উন্নয়ন সাধন করা হয়েছে।

হার্ডওয়্যার সমর্থনে উন্নতি 
 দ্রুত বুট: উইন্ডোজ এমই-তে বুট সময় দ্রুত করার আরও উন্নত অনেক উন্নতি বৈশিষ্ট্য যোগ হয়েছে।

ডিজিটাল মিডিয়া 
 উইন্ডোজ মুভি মেকার: এই সুবিধার মাধ্যমে মাইক্রোসফট উইন্ডোজ কম্পিউটারে প্রাথমিক ভিডিও ধারণ ও সম্পাদনা সুবিধা পাওয়া যায়।
 উইন্ডোজ মিডিয়া প্লেয়ার: এই নতুন উইন্ডোজ সংস্করণে মাল্টিমিডিয়া ফাইল দেখার জন্য বিশেষ বৈশিষ্ট্যযুক্ত প্লেয়ার যুক্ত করা হয়। যেটি সিডিতে তথ্য লিখতে সক্ষম। ব্যাবহারকারি ইন্টারনেট রেডিও শুনতে পারে। ব্যবহারকারীরা ইন্টারেক্টিভ স্কিনস মাধ্যমে ইউজার ইন্টারফেস পরিবর্তন করতে পারেন
 উইন্ডোজ ডিভিডি প্লেয়ার: উইন্ডোজ এমই-তে ডিভিডি প্লেয়ার যুক্ত করা হয় যার ফলে তৃতীয় কোন কার্ড ছাড়াই ডিভিডি চালনা করা যেত। এটি তৃতীয় পক্ষীয় ডেকডার সমর্থন করে।
 চিত্র দর্শন: উইন্ডোজ এমই-তে চিত্র দর্শন সুবিধা ব্যবহার করে চিত্র দর্শনের সুবিধা যোগ হয়। এটি বিভিন্ন ধরনের ফাইল ফরম্যাট (BMP, .DIB, .EMF, .GIF, .JPEG, .PNG, .TIF and .WMF) সমর্থন করে।
 গেম: উইন্ডোজ এমই-তে গেম-এর ব্যাপক উন্নতি সাধন করা হয়েছে।

সিস্টেমের জন্য আবশ্যক

বাতিল বৈশিষ্ট্য

আসল ডস 
উইন্ডোজ এমই এমএস-ডস সমর্থন সীমাবদ্ধ করে এবং বিভিন্ন ডস কমান্ড বাতিল করে।

সমালোচনা 
উইন্ডোজ এমই স্থায়ীত্ব বিষয়ে ব্যাপক সমালোচনার মুখে পড়ে। PC World নিবন্ধে এটিকে এমএ - কে মিস্টেক এডিশন নামে অবিহিত করে।<ref name= mistake></ref07-10-26 |accessdate=2010-08-26}}</ref>

তথ্যসূত্র

বহিঃসংযোগ 

 GUIdebook - Graphical User Interface gallery 
 Interview with Nicolas Coudière, Chief Product Manager: Microsoft Windows Millennium Edition 
 Windows ME home page: The official Windows ME home page from the internet archives
 Windows 9x Member Projects: The Windows 9x Member Projects

২০০০-এর সফটওয়্যার
অপারেটিং সিস্টেম
মাইক্রোসফট উইন্ডোজ